**ACTUL CONSTITUTIV AL SOCIETĂŢII**

**ROCA INDUSTRY HOLDINGROCK1 S.A.**

(*SOCIETATE ADMINISTRATĂ ÎN SISTEM UNITAR*)

Actualizat în data de 27/28 aprilie 2022

Acționarii Societății, reprezentați prin Dl. Liviu-Ionel Stoleru, cetățean român, născut la data de 20 octombrie 1971 în municipiul Bacău, județul Bacău, cu domiciliul în Cluj-Napoca, Aleea Dariu Pop nr. 9, identificat cu carte de identitate seria CJ nr. 517749 eliberată de S.P.C.L.E.P. Cluj-Napoca la data de 11 noiembrie 2020, Cod numeric personal 1711020040049, în conformitate cu dispoziţiile Legii Societăților nr. 31/1990, republicată, cu modificările și completările ulterioare („**Legea Societăților**”) și în conformitate cu Hotărârea adunării generale a extraordinare a acționarilor
Societăţii („**AGEA**”) din data de 27/28.04.2022, respectiv Hotărârea adunării generale a ordinare a acționarilor Societăţii („**AGOA**”) din data de 27/28.04.2022 am hotărât adoptarea
prezentului act constitutiv actualizat al **ROCA INDUSTRY** **HOLDINGROCK1 S.A.** („**Actul Constitutiv**”) în condiţiile şi termenii stipulsţi mai jos:

***CAP. I – DENUMIREA SOCIETĂŢII ŞI SEDIUL SOCIAL***

***Art. 1.1.*** Denumirea societăţii este **ROCA INDUSTRY** **HOLDINGROCK1 S.A.**, conform dovezii privind disponibilitatea firmei nr. nr. 499407, din 17.09.2021, eliberată de Oficiul Registrului Comerţului de le lângă Tribunalul Bucureşti.

***Art. 1.2.*** In toate actele, scrisorile sau publicaţiile emanând de la societate, denumirea societăţii va fi urmată de cuvintele “societate pe acţiuni” sau de iniţialele “S.A.”, sediul social, capitalul social, precum şi de numărul de înmatriculare şi codul unic de înregistrare.

***Art.1.3*** Sediul social este în București, strada Gara Herăstrău nr. 4, clădirea A, etaj 3, sector 2.

***Art.1.4*** Sediul social poate fi mutat în orice alt loc în baza hotărârii adunării generale extraordinare a acţionarilor / deciziei consiliului de administraţie.

***Art.1.5.*** Societatea va putea înfiinţa sau desfiinţa sedii secundare - sucursale, agenţii, reprezentanţe sau alte asemenea unităţi fără personalitate juridică - în temeiul hotărârii adunării generale extraordinare a acţionarilor / deciziei consiliului de administraţie.

***CAP. II – FORMA JURIDICĂ A SOCIETĂŢII***

***Art. 2.1.*** Societatea este persoană juridică română, având forma de societate pe acţiuni şi îşi desfăşoară activitatea în conformitate cu prezentul act constitutiv, cu Legea nr. 31/1990 privind societăţile, republicată, cu modificările şi completările ulterioare, şi cu legislaţia română în vigoare.

***Art. 2.2.*** Obligaţiile sociale ale societăţii sunt garantate cu patrimoniul social. Fiecare acţionar al societăţii răspunde numai până la concurenţa capitalului social subscris.

***CAP. III - DURATA SOCIETĂŢII***

 ***Art.3.1.*** Durata de funcţionare a societăţii este nedeterminată**.**

***CAP. IV – OBIECTUL DE ACTIVITATE***

***Art.4.1.*** Domeniul principal de activitate este **Activităţi ale holdingurilor**, căruia îi corespunde grupa CAEN 642.

- activitatea **principală**:clasaCAEN **6420 - Activităţi ale holdingurilor**

- activităţi **secundare**:

clasa CAEN 4619 - Intermedieri în comerţul cu produse diverse

clasa CAEN 7010- Activităţi ale direcţiilor (centralelor), birourilor administrative centralizate

clasa CAEN 7021 - Activităţi de consultanţă în domeniul relaţiilor publice şi al comunicării

clasa CAEN 7022 - Activităţi de consultanţă pentru afaceri şi management

clasa CAEN 7490 - Alte activităţi profesionale, ştiinţifice şi tehnice n.c.a.

clasa CAEN 8110 - Activităţi de servicii suport combinate

clasa CAEN 8211 - Activităţi combinate de secretariat

clasa CAEN 8219 - Activităţi de fotocopiere, de pregătire a documentelor şi alte activităţi specializate de secretariat

clasa CAEN 8291 - Activităţi ale agenţiilor de colectare şi a birourilor (oficiilor) de raportare a creditului

clasa CAEN 8299 - Alte activităţi de servicii suport pentru întreprinderi n.c.a.

clasa CAEN 9609 - Alte activităţi de servicii n.c.a.

***Art. 4.2.*** Activitatea societăţii se va putea desfăşura şi în pieţe, târguri şi oboare etc.

***Art. 4.3.*** Societatea poate desfăşura, inclusiv, activităţi de import-export, reclamă, publicitate a produselor proprii, obţinerea de finanţări pentru desfăşurarea activităţilor menţionate etc.

***Art.4.4.*** Desfăşurarea tuturor categoriilor de activităţi se va face pe baza autorizaţiilor, avizelor, aprobărilor prevăzute de lege cu încadrarea în standardele de calitate, respectarea normelor igienico-sanitare, de protecţie a muncii, pază contra incendiilor, păstrarea calităţii mediului înconjurător, a normelor privind dreptul de proprietate intelectuală etc.

***CAP. V – CAPITALUL SOCIAL***

***Art.5.1*.** Capitalul social subscris şi vărsat al societăţii este de 176.945.730 RON, iar capitalul vărsat este de 176.945.730 RON, din care 71.012.290 RON aport în natură și 105,933,440 RON aport în numerar, plătit după cum urmează: 105,438,570 RON și 100.000 EUR reprezentând echivalentul a 494.870 RON la cursul valutar de 1 EUR = 4,9487 RON publicat de Banca Națională a României la data de 24 noiembrie 2021, care reprezintă și data subscrierii. Capitalul social este împărțit împărțit în 17.694.573 acțiuni, cu o valoare nominală de 10 RON/ acțiune.

***CAP.VI. ACŢIUNILE***

***Art.6.1*.** Toate acţiunile emise de societate sunt ordinare, nominative şi indivizibile, emise în formă dematerializată prin înscrierea în registrul acționarilor Societății, păstrat de Depozitarul Central S.A..

***Art.6.2.*** Acţiunile au valoare egală şi conferă posesorilor drepturi egale, fiind liber transferabile.

***CAP.VII. DREPTURI ŞI OBLIGAŢII DECURGÂND DIN ACŢIUNI***

***Art.7.1.*** Fiecare acţiune conferă titularilor acestora dreptul la un vot în adunarea generală a acţionarilor (cu excepția cazului în care anumite drepturi de vot aferente acțiunilor sunt suspendate în conformitate cu legislația aplicabilă), dreptul de a alege şi de a fi ales în organele de conducere, dreptul de a participa la distribuirea beneficiilor.

***Art.7.2.*** Deţinerea acţiunii implică adeziunea de drept la dispoziţiile actului constitutiv.

***Art.7.3.*** Acţionarii nu răspund pentru datoriile societăţii, fiind obligaţi numai să verse capitalul social subscris.

***Art.7.4.*** Drepturile şi obligaţiile legate de acţiuni urmează acţiunile în cazul trecerii lor în patrimoniul altor persoane.

***Art.7.5.*** În cazul în care la o anumită adunare generală există drepturi de vot suspendate, drepturile de vot suspendate nu vor fi luate în calcul la stabilirea cvorumului de prezență și a majorității necesare pentru adoptarea hotărârilor.

***Art.7.6.*** Acțiunile Societății sunt admise la tranzacționare pe sistemul multilateral de tranzacționare AeRO, operat de Bursa de Valori București S.A. („**BVB**”).

***CAP.VIII. TRANSFERUL ACŢIUNILOR***

***Art.8.1.*** Acţiunile sunt indivizibile cu privire la societate, care nu recunoaşte decât un singur proprietar pentru o acţiune. În cazul în care o acțiune este proprietatea indiviză sau comună a mai multor persoane, acestea vor trebui să desemneze un reprezentant în vederea exercitării drepturilor care deriva din dreptul de proprietate asupra acțiunii respective.

***Art.8.2.*** Dreptul de proprietate asupra acțiunilor se va transmite, după admiterea la tranzacționare a acțiunilor pe sistemul multilateral de tranzacționare AeRO, operat de BVB, în conformitate cu reglementările pieței de capital, ale BVB și ale Depozitarului Central..

***CAP.IX. ADUNĂRILE GENERALE ALE ACŢIONARILOR***

***Art.9.1.*** Adunările generale ale acţionarilor sunt ordinare şi extraordinare.

***Art.9.2*.** Adunarea generală ordinară se întruneşte cel puţin o dată pe an, în cel mult 4 luni de la încheierea exerciţiului financiar.

***Art.9.3.*** Adunarea generală ordinară a acţionarilor are atribuţiile prevăzute de lege.

***Art.9.4.*** Adunarea generală extraordinară a acţionarilor se întruneşte ori de câte ori este necesar a se lua o hotărâre ce intră în atribuţiile sale.

***Art.9.5.*** Atribuţiile adunării generale extraordinare a acţionarilor sunt cele prevăzute de lege, cu excepţia celor referitoare la: mutarea sediului, schimbarea obiectului de activitate al societăţii (cu excepția obiectului și domeniului principal de activitate), înfiinţarea sau desfiinţarea de sedii secundare - sucursale, agenţii, reprezentanţe sau alte asemenea unităţi fără personalitate juridică -, pe care adunarea generală extraordinară, în temeiul art. 114 alin. (1) din Legea nr. 31/1990 privind societăţile, republicată, cu modificările şi completările ulterioare, le-a delegat consiliului de administraţie al Societăţii.

***CAP.X. CONVOCAREA ADUNĂRII GENERALE A ACŢIONARILOR***

***Art.10.1*** Adunarea generală este convocată de consiliul de administraţie ori de câte ori este necesar.

***Art.10.2.*** Consiliul de Administrație este obligat să convoace de îndată adunarea generală a acționarilor, la cererea acționarilor reprezentând individual sau împreună cel puțin 5% din capitalul social, dacă cererea cuprinde dispoziții care intră în atribuțiile acesteia. În acest caz, AGA va fi convocată în 30 de zile și se va întruni în 60 de zile de la data înregistrării cererii mai sus menționate la Societate.

***Art.10.3.*** Termenul de întrunire nu poate fi mai mic de 30 de zile de la publicarea convocării în Monitorul Oficial al României, Partea a IV-a.

***Art.10.4.*** Convocarea se publică în Monitorul Oficial al României, Partea a IV-a, şi în unul dintre ziarele de largă răspândire din localitatea în care se află sediul societăţii sau din cea mai apropiată localitate.

***Art.10.5.*** Convocarea va cuprinde locul şi data ţinerii adunării, precum şi ordinea de zi, cu menţionarea explicită a tuturor problemelor care vor face obiectul dezbaterilor adunării și orice alte elemente cerute de lege (inclusiv prevăzute de legile și reglementările aplicabile pieței de capital).

***Art.10.6.*** În cazul în care pe ordinea de zi figurează numirea administratorilor sau a membrilor consiliului de supraveghere, în convocare se va menţiona că lista cuprinzând informaţii cu privire la numele, localitatea de domiciliu şi calificarea profesională ale persoanelor propuse pentru funcţia de administrator se află la dispoziţia acţionarilor, putând fi consultată şi completată de aceştia.

***Art.10.7.*** Când pe ordinea de zi figurează propuneri pentru modificarea actului constitutiv, convocarea va trebui să cuprindă textul integral al propunerilor.

***Art.10.8.*** Adunarea generală a acţionarilor se întruneşte la sediul societăţii sau în orice alt loc din ţară sau din străinătate indicat în convocare.

**Art.10.9.** Adunarea generală a acționarilor poate de asemenea să aibă loc prin corespondență, precum și prin intermediul oricăror mijloace electronice, inclusiv dar fără a se limita la, teleconferinţe şi conferinţe video.

***Art.10.10.*** În convocarea pentru prima adunare generală se va putea fixa data și ora şi pentru a doua adunare, în cazul în care la prima adunare generală a acţionarilor nu se întruneşte cvorumul necesar. A doua adunare generală a acționarilor nu se poate întruni în chiar ziua fixată pentru prima adunare generală a acționarilor. Termenul prevăzut la art. 10.3 nu este aplicabil pentru a doua sau pentru următoarea convocare a adunării generale determinată de neîntrunirea cvorumului necesar pentru adunarea convocată pentru prima dată, cu condiția ca prevederile legale să fi fost respectate cu ocazia primei convocări, pe ordinea de zi să nu se fi adăugat niciun punct nou față de prima convocare și să treacă cel puțin 10 zile între convocarea finală și data adunării generale.

***Art.10.11.*** Situațiile financiare anuale, raportul anual al Consiliului de Administrație, propunerea cu privire la distribuirea de dividende, precum și orice alte materiale relevante pentru adunarea generală a acționarilor în cauză se pun la dispoziția acționarilor pe website-ul Societății, pe toată perioada care începe cu cel puţin 30 de zile înainte de data adunării generale şi până la data adunării inclusiv. La cerere, acționarilor li se vor elibera copii de pe aceste documente. Sumele percepute pentru eliberarea de copii nu pot depăși costurile administrative implicate de furnizarea acestora.

***Art.10.12.*** Fiecare acționar poate adresa Consiliului de Administrație întrebări în scris referitoare la activitatea Societății, înaintea datei adunării generale a acționarilor, urmând a i se răspunde în cadrul ședinței. răspunsul se consideră dat daca informația solicitată este publicată pe pagina de internet a Societății, la secțiunea «Întrebări frecvente».

***Art.10.13.*** Unul sau mai mulți acționari reprezentând, individual sau împreună, cel puțin 5% din capitalul social are / au dreptul de a introduce puncte noi pe ordinea de zi a adunării generale, respectiv de a prezenta proiecte de hotărâre pentru punctele ***incluse*** pe ordinea de zi în termen de maxim 15 zile de la publicarea convocării și în condițiile legii. În măsura în care solicitarea de completare a ordinii de zi întrunește toate condițiile legale, Consiliul de Administrație va retransmite convocarea cu ordinea de zi completată cu cel puțin 10 zile înainte de data stabilită pentru adunarea generală a acționarilor indicată în convocator și înainte de data de referință a adunării generale a acționarilor.

***Art.10.14.*** Consiliul de Administrație va stabili o data de referință pentru acționarii îndreptățiți să fie înștiințați ***si*** sa voteze în cadrul adunării generale a acționarilor, data ce va rămâne valabilă și în cazul în care adunarea generală a acționarilor este convocată din nou din cauza neîntrunirii cvorumului. Data de referință va fi stabilită cu respectarea prevederilor legale aplicabile.

***Art.10.15.*** Acţionarii reprezentând întreg capitalul social vor putea, daca nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei, dacă sunt prezenţi sau reprezentaţi toţi acţionarii.

***CAP.XI. ORGANIZAREA ADUNĂRII GENERALE A ACŢIONARILOR***

***Art.11.1.*** Adunările generale sunt valabil constituite şi pot lua hotărâri dacă sunt respectate condiţiile de cvorum prevăzute de Legea nr. 31/1990 privind societăţile, republicată, cu modificările şi completările ulterioare.

***Art.11.2.***Adunarea generală a acţionarilor este prezidată de către Președintele Consiliului de Administrație al societății. În absența Președintelui Consiliului de Administrație, ședința va fi deschisă și prezidată de un membru al consiliului de administrație numit în acest scop de Președintele Consiliului de Administrație.,

***Art.11.3.***Președintele adunării generale a acționarilor poate desemna dintre angajații societății unul sau mai mulți secretari tehnici care vor avea următoarele îndatoriri: (i) întocmirea procesului verbal cu privire la cvorum si la îndeplinirea tuturor formalităților legale și statutare pentru ținerea corespunzătoare a respectivei adunări generale a acționarilor, (ii) participarea la toate activitățile desfășurate de secretarii ședinței.

***Art.11.4.***Adunarea generală a acționarilor desemnează dintre acționarii prezenți sau dintre reprezentanții acestora, unul până la trei secretari care va/vor verifica lista de prezenta a acționarilor, partea de capital social pe care o reprezintă fiecare acționar, procesul verbal întocmit de secretarii tehnici și îndeplinirea tuturor formalităților cerute de lege si de actul constitutiv pentru ținerea adunării generale a acționarilor, va/vor întocmi procesul verbal al adunării şi după caz va/vor împărți buletinele de vot, le va/vor centraliza şi va/vor număra voturile, după care președintele adunării generale a acționarilor va declara adunarea legal și statutar întrunită și deschide sesiunea de dezbateri pe punctele înscrise pe ordinea de zi.

***Art.11.5.***Secretarul/secretarii adunării generale a acționarilor va/vor întocmi procesul verbal al ședinței care este semnat de Președintele Consiliului de Administrație sau de acea persoana care prezidează adunarea generală a acționarilor, precum și de secretarul adunării generale a acționarilor.

***Art.11.6.***Procesul verbal constată îndeplinirea formalităților de convocare, data și locul adunării generale a acționarilor, acționarii prezenți sau reprezentați, numărul acțiunilor deținute de acționarii prezenți sau reprezentați, rezumatul dezbaterilor și hotărârile adoptate și, la cererea acționarilor, declarațiile făcute de aceștia in ședință. La procesul verbal se anexează toate actele referitoare la convocarea adunării generale a acționarilor, precum și lista de prezență a acționarilor.

***Art.11.7.***Procesul verbal semnat de președintele și secretarul sau secretarii adunării generale a acționarilor se va trece în registrul ședințelor şi deliberărilor adunărilor generale.

***CAP.XII. EXERCITAREA DREPTULUI LA VOT ÎN ADUNAREA GENERALĂ A ACŢIONARILOR***

***Art.12.1.*** După constatarea îndeplinirii cerinţelor legale şi ale actului constitutiv privind ţinerea adunării generale se va trece la dezbaterea şi votarea fiecărui punct de pe ordinea de zi.

***Art.12.2.*** Dreptul de vot nu poate fi cedat. Hotărârile adunărilor generale se iau prin vot deschis. Votul secret este obligatoriu pentru numirea sau revocarea membrilor consiliului de administraţie/administratorului unic, pentru numirea, revocarea cenzorilor şi auditorilor financiari şi pentru luarea hotărârilor referitoare la răspunderea organelor de administrare, de conducere şi control ale societăţii.

***Art.12.3.*** Hotărârile adunării generale a acţionarilor se iau cu majoritatea prevăzută de Legea nr. 31/1990 privind societăţile, republicată, cu modificările şi completările ulterioare.

***Art.12.4***. Hotărârile adunării generale a acţionarilor luate în condiţiile legii şi ale actului constitutiv sunt obligatorii chiar pentru acţionarii absenţi sau care au votat împotrivă, în condiţiile prevăzute de Legea nr. 31/1990 privind societăţile, republicată, cu modificările şi completările ulterioare.

**Art.12.5.** Pentru a fi opozabile terților, hotărârile adunării generale se depun în termen de cincisprezece (15) zile de la data adunării generale a acționarilor la Oficiul National al Registrului Comerțului și vor fi publicate în Monitorul Oficial.

***CAP.XIII. ADMINISTRAREA SOCIETĂŢII***

***Art.13.1.*** Societatea este administrată de către un consiliul de administraţie ales de către adunarea generală ordinară a acţionarilor pentru un mandat de 4 ani, cu excepția primilor membri ai consiliului de administrație care vor fi numiți pe o perioadă ce nu va depăși 2 (doi) ani.

***Art.13.2.*** Consiliul de administraţie poate fi revocat sau înlocuit oricând de adunarea generală ordinară a acţionarilor societăţii şi poate fi persoană fizică, cetăţean român sau străin, sau persoană juridică, de naţionalitate română sau străină, poate fi acţionar sau persoană din afara societăţii.

***Art.13.3.*** Când un post din consiliul de administraţie devine vacant, adunarea generală ordinară a acţionarilor alege un nou administrator pentru ocuparea postului vacant. Durata pentru care este ales noul administrator, pentru a ocupa postul vacant, va fi egală cu perioada care a rămas până la expirarea mandatului predecesorului său.

**Art.13.4.** Consiliul de administrație își va desfășura activitatea în conformitate cu prevederile Legii nr. 31/1990 privind societăţile, republicată, cu modificările şi completările ulterioare.

**Art.13.5.** Consiliul de administrație poate ține ședințe prin telefon, conferință video sau prin corespondență. Conținutul procesului-verbal întocmit după o astfel de ședință prin telefon, conferință video sau prin corespondență trebuie să fie confirmat în scris de către toți membrii consiliului de administrație care au participat la ședință.

***Art.13.6.*** Consiliul de administraţie numeşte şi revocă directorul general al societăţii, îi stabileşte atribuţiile şi remuneraţia.

***Art.13.7.*** În relaţiile cu terţii societatea este reprezentată de către consiliul de administraţie, având puteri de reprezentare şi angajare a societăţii. În ceea ce priveşte obţinerea sau acordarea de credite, gajarea, vânzarea sau închirierea bunurilor societăţii aceste hotărâri se iau de către consiliul de administraţie, indiferent de valoarea acestor operaţiuni. Consiliul de administraţie unic poate delega oricare dintre puterile şi atribuţiile sale directorului general sau altor persoane printr-o împuternicire expresă. Delegarea de atribuţii include delegarea dreptului de reprezentare al societăţii în relaţiile cu terţii, persoane fizice, juridice , instituţii sau autorităţi ale statului.

 ***Art.13.8.*** Membii Consiliul de Administraţie sunt:

1. **Dl. Alexandru Savin**, cetățean român, născut la data de 11 iunie 1981 în municipiul Iași, județul Iași, cu domiciliul în București, sector 1, strada Gării de Nord nr. 6-8, scara 4, etaj 1, apartament 6, identificat cu carte de identitate seria RR nr. 971603 eliberată de S.P.C.E.P. Sector 1 la data de 25 februarie 2013, Cod numeric personal 1810611226761, cu puteri depline de administrator, în calitate de Membru al Consiliului de Administraţie, pentru un mandat de 2 (doi) ani, până la data de 17 septembrie 2023;
2. **ROCA MANAGEMENT S.R.L.,** o societate înființată și funcționând în conformitate cu dreptul român, cu sediul în în București, strada Gara Herăstrău nr. 4, clădirea A, etaj 3, modul 13, sector 2, România, înregistrată la Registrul Comerțului cu nr. J40/10342/2018, Cod Unic de Înregistrare 39641612, prin reprezentant permanent Rudolf Paul Vizental, cu puteri depline de administrare, în calitate de Membru al Consiliului de Administraţie, pentru un mandat de 4 (patru) ani, până la data de 17 septembrie 2025;
3. **Dl. Ioan-Adrian Bindea**, cetățean român, născut la data de 20 august 1983, în Sighetu Marmației, județul Maramureș, cu domiciliul în București, sector 1, strada Ion Câmpineanu, nr. 23, bloc 10, scara 1, ap. 17, identificat cu CI seria RK nr. 403289, eliberată de SPCEP Sector 1, la data de 22 august 2019, Cod Numeric Personal 1830820244505, cu puteri depline de administrator, în calitate de Președinte al Consiliului de Administraţie, pentru un mandat de 2 (doi) ani, până la data de 17 septembrie 2023;
4. [**numele și datele de identificare**];
5. [**numele și datele de identificare**].

***CAP.XIV. ATRIBUŢIILE ORGANELOR DE ADMINISTRARE.***

***Art.14.1.*** Principalele atribuţii ale consiliului de administraţie sunt:

a. În baza împuternicirii primite de la adunarea generală decide cu privire la: mutarea sediului societăţii, contractarea de credite în numele societăţii, extinderea obiectului de activitate al societăţii, majorarea capitalului social.

b. stabilirea direcţiilor principale de activitate şi de dezvoltare ale societăţii;

c. stabilirea politicilor contabile şi a sistemului de control financiar, precum şi aprobarea planificării financiare;

d. numirea şi revocarea directorilor şi stabilirea remuneraţiei lor;

e. supravegherea activităţii directorilor;

f. pregătirea raportului anual, organizarea adunării generale a acţionarilor şi implementarea hotărârilor acesteia;

g. introducerea cererii pentru deschiderea procedurii insolvenţei societăţii, potrivit Legii nr. 85/2006 privind procedura insolvenţei, cu modificările și completările ulterioare*.*

**Art.14.2** Consiliul de administraţie poate delega conducerea societăţii unuia sau mai multor directori, numind pe unul dintre ei director general, stabilind totodată competenţele acestora/acestuia.

***CAP.XV. CONDUCEREA EXECUTIVĂ***

***Art.15.1*** Director al societăţii pe acţiuni este numai acea persoană căreia i-au fost delegate atribuţii de conducere a societăţii. Orice altă persoană, indiferent de denumirea tehnică a postului ocupat în cadrul societăţii, este exclusă de la aplicarea normelor prezentei legi cu privire la directorii societăţii pe acţiuni.

***Art.15.2*** Directorii sunt responsabili cu luarea tuturor măsurilor aferente conducerii societăţii, în limitele obiectului de activitate al societăţii şi cu respectarea competenţelor exclusive rezervate de lege sau de actul constitutiv consiliului de administraţie şi adunării generale a acţionarilor.

**Art.15.3** Consiliul de administraţie este însărcinat cu supravegherea activităţii directorilor. Orice administrator poate solicita directorilor informaţii cu privire la conducerea operativă a societăţii. Directorii vor informa administratorul unic/consiliul de administraţie asupra operaţiunilor întreprinse şi asupra celor avute în vedere.

***Art.15.4.*** Directorul general va avea în principiu următoarele atribuţii :

 a. reprezintă societatea în relaţiile cu terţii şi are puteri de decizie în ceea ce priveşte operaţiunile curente ale societăţii;

b. propune administratorului unic/consiliului de administraţie strategia şi politica comercială şi de dezvoltare a societăţii;

c. propune administratorului unic/consiliului de administraţie structura organizatorică a societăţii, numărul de posturi, precum şi normativele de constituire a compartimentelor funcţionale şi de producţie;

d. negociază şi semnează contractul colectiv de muncă la nivel de societate în baza mandatului specific acordat de administratorul unic/consiliul de administraţie ;

e. încheie contractele de muncă în condiţiile stabilite de către administratorul unic/consiliul de administraţie şi a Codului Muncii şi concediază personalul societăţii;

f.  rezolvă orice problemă încredinţată de administratorul unic/consiliul de administraţie al societăţii.

***CAP.XVI. CONTROLUL GESTIUNII SOCIETĂŢII. AUDITORUL FINANCIAR***

***Art.16.1.*** Activitatea societăţii va putea fi auditată de un auditor financiar, numit de către adunarea generală, dintre auditorii care îndeplinesc criteriile şi condiţiile stabilite de legislaţia în domeniu şi sunt membri activi ai Camerei Auditorilor Financiari din România.

***Art. 16.2.*** La data prezentului act constitutiv este numit auditor financiar:

**BDO Audit S.R.L**., societate constituită şi funcţionând în conformitate cu legile romane, cu sediul social în București, str. Învingătorilor, nr. 24, etaj 1,2,3 și 4, sector 3, România, înregistrată la Registrul Comerţului Bucureşti sub numărul J40/22485/1994, cod unic de înregistrare 6546223, pentru un mandat de 3 ani, începând cu data de 17 Septembrie 2021 şi până la data de 15.09.202517 Septembrie 2024.

***Art.16.2***. Atribuţiile, responsabilităţile şi competentele auditorului financiar al Societăţii sunt prevăzute de legislaţia în vigoare, precum şi în dispoziţiile contractului de acordare a serviciilor de audit financiar., conform căruia auditorul va îndeplini, inter alia, următoarele activităţi:

1. va întocmi un raport anual care să cuprindă opinia sa, potrivit standardelor profesionale publicate de Camera Auditorilor Financiari din România, cu privire la operaţiunile financiare desfăşurate de societate în anul fiscal anterior; şi
2. va analiza practicile şi procedurile societăţii şi, dacă va considera că acestea sunt necorespunzătoare, va face recomandări societăţii cu privire la orice metode de remediere.

***Art.16.3.*** Auditorul va examină fiecare raport important al activităţii ce urmează a fi prezentat Adunării Generale, incluzând, fără a se limita, situaţiile financiare întocmite conform regulilor contabile aplicabile, şi va verifica dacă acestea conţin date exacte şi dacă sunt în conformitate cu prevederile legale existente.

***Art.16.4***. Raportul auditorului financiar, împreună cu opinia sa vor fi prezentate Adunării Generale, odată cu situaţiile financiare anuale.

***Art.16.5.*** Auditorul financiar poate:

1. să convoace adunarea generală ordinară sau extraordinară în locul administratorilor;
2. să asiste la adunările generale ordinare şi extraordinare şi să supună dezbaterii acestora problemele pe care le consideră necesare;
3. să constate şi să certifice depunerea garanţiilor de către administratori;
4. să participe la reuniunile consiliului de administraţie fără drept de vot;

***Art.16.6.*** În afara auditorului finanicar, Adunarea Generală poate numi un auditor intern în scopul verificării şi certificării respectării principiilor de guvernanţă corporativă

***Art.16.7.*** Auditorul intern este obligat să supravegheze gestiunea Societății, să verifice dacă situațiile financiare sunt legal întocmite și în concordanță cu registrele ținute de Societate, dacă acestea din urmă sunt ținute regulat și dacă evaluarea elementelor patrimoniale s-a făcut conform regulilor stabilite pentru întocmirea și prezentarea situațiilor financiare.

***CAP.XVII. DIZOLVAREA SOCIETĂŢII***

***Art.17.1.*** Următoarele situaţii duc la dizolvarea societăţii:

a) imposibilitatea realizării obiectului de activitate al societăţii sau realizarea acestuia;

b) faliment;

c) pierderea unei jumătăţi din capitalul social, după ce s-a consumat fondul de rezervă, dacă adunarea generală a acţionarilor nu decide completarea capitalului sau reducerea lui la suma rămasă;

d) dacă numărul de acţionari va fi sub 2, mai mult de 9 luni;

e) în orice altă situaţie, pe baza hotărârii adunării generale a acţionarilor.

***Art. 17.2***. Când datorită decesului unui acţionar, numărul minim de acţionari va fi sub cel prevăzut de lege, societatea îşi va continua activitatea cu moştenitorii defunctului.

***Art.17.3***. Dizolvarea societăţii are ca efect deschiderea procedurii lichidării. Dizolvarea are loc fără lichidare în cazul fuziunii ori divizării totale a societăţii sau în alte cazuri prevăzute de lege.

***Art.17.4.*** Dizolvarea societăţii trebuie să fie înscrisă în registrul comerţului şi publicată în Monitorul Oficial al României, Partea a IV – a, conform prevederilor legale în vigoare.

***CAP.XVIII. LICHIDAREA SOCIETĂŢII***

***Art.18.1.*** Societatea fiind dizolvată, lichidatorii numiţi trebuie să înceapă procedura de lichidare în conformitate cu dispoziţiile Legii nr. 31/1990 privind societăţile, republicată, cu modificările şi completările ulterioare.

***Art.18.2.*** Lichidatorii vor putea fi persoane fizice sau juridice române sau străine, autorizate în condiţiile legii. Lichidarea societăţii şi repartiţia patrimoniului se fac în condiţiile şi cu respectarea procedurii prevăzute de lege.

***CAP.XIX. DISPOZIŢII FINALE***

***Art.19.1.*** Orice litigiu rezultând din sau referitor la prezentul act constitutiv, ori la încălcarea prezentului act constitutiv va fi soluţionat de instanţele judecătoreşti competente.

***Art.19.2***. Prevederile prezentului act constitutiv se completează cu dispoziţiile legale referitoare la societăţi şi alte prevederi legale în vigoare.

**AVÂND ÎN VEDERE CELE DE MAI SUS**, prezentul Act Constitutiv a fost semnat la data de 27/28 aprilie 2022, în 4 (patru) exemplare originale.

**Director general**

**LIVIU-IONEL STOLERU**

**\_\_\_\_\_\_\_\_\_\_\_\_\_\_\_\_\_\_\_\_\_\_**